Fostul primar al Brașovului George Scripcaru, trimis în judecată de DNA pentru șantaj în campania electorală.
DNA îl acuză pe fostul primar al Brașovului de șantaj. George Scripcaru l-ar fi amenințat pe patronul firmei de publicitate în autobuzele primăriei și i-a cerut să nu mai difuzeze clipurile electorale ale contracandidatului de la USR. DNA l-a trimis în judecată și pe George Mihai Cornea, directorul general al Regiei Autonome de Transporturi Brașov.
Fostul primar liberal al Brașovului, George Scripcaru, a fost trimis în judecată de procurorii DNA.DNA îl acuză pe Scripcaru de șantaj, arătând că acesta l-a amenințat pe patronul firmei de publicitate în autobuzele primăriei și i-a cerut să nu mai difuzeze clipurile electorale ale contracandidatului de la USR. În caz contrar, firma respectivă urma să piardă contractul încheiat cu Primăria Brașov.Potrivit comunicatului DNA, primarul George Scripcaru ar fi cerut firmei de publicitate să-i promoveze gratuit în autobuze realizările din cursul actualului mandat, mascate sub forma unor știri pozitive.DNA l-a trimis în judecată și pe George Mihai Cornea, directorul general al Regiei Autonome de Transporturi Brașov (RATBV) SA, care deține autobuzele, pentru complicitate la șantaj.